02007R0329 — BG — 18.01.2017 — 023.001

Този текст служи само за информационни цели и няма правно действие. Институциите на Съюза не носят отговорност за неговото съдържание. Автентичните версии на съответните актове, включително техните преамбюли, са версиите, публикувани в Официален вестник на Европейския съюз и налични в EUR-Lex. Тези официални текстове са пряко достъпни чрез връзките, публикувани в настоящия документ

Изменен с





поправен от









▼B

РЕГЛАМЕНТ (ЕО) № 329/2007 НА СЪВЕТА

от 27 март 2007 година

относно ограничителни мерки срещу ►C2 Корейската народнодемократична република ◄







Член 1

За целите на настоящия регламент са в сила следните определения:

1. „Комитет по санкциите“ означава: Комитетът към Съвета за сигурност на ООН, създаден съгласно параграф 12 от Резолюция 1718 (2006) на Съвета за сигурност на ОН;

2. „Северна Корея“ означава ►C2 Корейската народнодемократична република ◄ ;

3. „техническа помощ“ означава всякаква техническа помощ, свързана с поправянето, разработката, производството, монтирането, тестването, поддръжката или всякакво друго техническо обслужване, която може да приема форми на инструкции, съвети, обучение, предаване на работни познания или умения или консултантски услуги; включително устни форми на оказване на помощ;

4. „финансови средства“ означава финансови активи и приходи от всякакъв друг вид, включително следните, но не ограничени до тях:

а) пари в брой, чекове, искове за пари, платежни нареждания, парични ордери и други платежни инструменти;

б) депозити във финансови институции или други образувания, баланси по сметки, дългове и задължения по дългове;

в) публично и частно търгувани книжа и инструменти, свързани с дългове, включително акции и дялове, сертификати, представляващи договори за ценни книжа, бонове, полици, гаранции, облигации и деривативни договори;

г) лихви, дивиденти или други доходи от активи или капитал, нарастващ или дължащ се на активи;

д) кредит, право на компенсация, гаранции, полици за изпълнение или други финансови задължения;

е) кредитни писма, товарителници и документи за продажба; и

ж) документи, свидетелстващи за интерес към фондове или финансови ресурси;

5. „замразяване на финансови средства“ означава предотвратяване на движение, трансфер, промяна, употреба, достъп или опериране с финансови средства по начин, който би довел до промяна на техния обем, количество, местоположение, собственост, притежание, характер, предназначение или друга промяна, която би дала възможност за използване на финансовите средства, включително управление на портфейл;

▼M20

6. „икономически ресурси“ означава авоари от всякакъв род, материални и нематериални, движими и недвижими, действителни или потенциални, които не са финансови средства, но могат да се използват за получаване на финансови средства, стоки или услуги, включително плавателни съдове, като например морски плавателни съдове;

▼B

7. „замразяване на икономически ресурси“ означава предотвратяване на всякакво използване на икономически ресурси за получаване на финансови средства, стоки или услуги, в това число, но не изключително, чрез тяхната продажба, отдаване под наем или ипотекиране;

▼M4

8. „територия на Съюза“ означава териториите на държавите-членки, за които се прилага Договорът, съгласно условията на Договора, включително тяхното въздушно пространство;

▼M12

9. „брокерски услуги“ означава

i) договарянето или уреждането на сделки за закупуване, продажба или доставка на стоки и технологии, или на финансови и технически услуги, включително от трета държава за друга трета държава; или

ii) продаването или купуването на стоки и технологии, или на финансови и технически услуги, включително когато те се намират в трети държави с цел прехвърлянето им в друга трета държава;

▼M22

10. „брокерство“ означава следните услуги и дейности:

а) приемане и предаване на нареждания във връзка с един или повече финансови инструменти;

б) изпълнение на поръчки от името на клиенти;

в) търгуване за собствена сметка;

г) управление на портфейл;

д) инвестиционно консултиране;

е) поемане емисията на финансови инструменти и/или пласиране на финансови инструменти въз основа на твърд ангажимент;

ж) пласиране на финансови инструменти без твърд ангажимент;

з) всяка услуга във връзка с допускането до търговия на регулиран пазар или до търговия в многостранна система за търговия;

11. „трансфер на финансови средства“ означава:

а) всяка трансакция, извършена от името на платец чрез доставчик на платежни услуги по електронен пътс цел получателят да получи финансовите срества при доставчик на платежни услуги, независимо от това дали платецът и получателят са едно и също лице;

б) всяка трансакция не по електронен път посредством разплащане в брой, с чекове или счетоводни вписвания, с цел получателят да получи финансовите средства, независимо от това дали платецът и получателят са едно и също лице;

12. „получател“ означава физическо или юридическо лице, определено като получател на трансфера на финансовите средства;

13. „платец“ означава лице, което е титуляр на платежна сметка и разрешава трансфер на финансови средства от тази платежна сметка или, когато такава липсва, лицето, което дава нареждане за трансфера на финнсовите средства;

14. „доставчик на платежни услуги“ означава категориите доставчици на платежни услуги, посочени в член 1, параграф 1 от Директива 2007/64/ЕО на Европейския парламент и на Съвета ( 1 ), физическите или юридическите лица, ползващи се от освобождаването съгласно член 26 от Директива 2007/64/ЕО, и юридическите лица, ползващи се от освобождаването съгласно член 9 от Директива 2009/110/ЕО на Европейския парламент и на Съвета ( 2 ), които предлагат услуги за трансфер на финансови средства.

▼M20

Член 2

1. Забранява се:

a) пряката или непряката продажба, доставка, трансфер или износ на стоки и технологии, включително софтуер, посочени в ►M23 приложения I, Iа, Iб и Iж ◄ , независимо дали са с произход от Съюза, или не, на физически или юридически лица, образувания или органи в Северна Корея или за ползване в Северна Корея;

б) продажбата, доставката, износът или трансферът към Северна Корея на авиационното гориво, посочено в приложение Iд, или транспортирането до Северна Корея на авиационно гориво на борда на плавателни съдове или въздухоплавателни средства под знамето на държави членки, независимо дали е с произход от териториите на държавите членки, или не;

в) съзнателното и преднамерено участие в дейности, чиято цел или чийто резултат е заобикаляне на забраните, посочени в букви а) и б).

2. Приложение I включва всички изделия, материали, оборудване, стоки и технологии, включително софтуер, които са изделия или технология с двойна употреба съгласно определението в Регламент (ЕО) № 428/2009 на Съвета ( 3 ).

Приложение Iа включва други изделия, материали, оборудване, стоки и технологии, които биха могли да допринесат за програмите на Северна Корея, свързани с ядрени оръжия, други оръжия за масово унищожение или балистични ракети.

Приложение Iб включва някои важни компоненти за сектора на балистичните ракети.

Приложение Iд включва авиационно гориво, посочено в параграф 1, буква б).

▼M23

Приложение Iж включва оръжия за масово унищожение и свързани изделия, материали, оборудване, стоки и технологии, определени и посочени като чувствителни стоки в съответствие с точка 25 от Резолюция 2270 (2016) на Съвета за сигурност на ООН.

▼M20

3. Забранява се закупуването, вносът или транспортирането от Северна Корея на посочените в ►M23 приложения I, Iа, Iб и Iж ◄ стоки и технологии, независимо дали са с произход от Северна Корея, или не.

▼M22

4. Забранява се:

а) вносът, закупуването или трансферът на злато, титаниева руда, ванадиева руда, редкоземни минерали, изброени в приложение Iв, или въглища, желязо и желязна руда, изброени в приложение Iг, от Северна Корея, независимо дали произхождат или не от Северна Корея,

б) вносът, закупуването или трансферът от Северна Корея на петролните продукти, посочени в приложение Iе, независимо дали произхождат или не от Северна Корея;

в) съзнателното и преднамерено участие в дейности, чиято цел или резултат е заобикаляне на забраната, посочена в букви а) и б).

Приложение Iв включва злато, титаниева руда, ванадиева руда и редкоземни минерали, посочени в параграф 4, буква а).

Приложение Iг включва въглища, желязо и железни руди, посочени в параграф 4, буква а).

Приложение Iе включва петролните продукти, посочени в параграф 4, буква б).

▼M20

5. Чрез дерогация от параграф 4, буква а) съответният компетентен орган на държавата членка, посочен на уебсайтовете, изброени в приложение II, може да разреши:

а) закупуването, вноса или трансфера на въглища, при условие че компетентният орган на държавата членка, посочен на уебсайтовете, изброени в приложение II, е установил въз основа на надеждна информация, че произходът на доставката е извън Северна Корея и че тя е била транспортирана през Северна Корея единствено с цел износ от пристанище Rajin (Расън), и че съответната държава членка е уведомила предварително Комитета по санкциите за такива сделки, и че сделките не са свързани с генериране на приходи за ядрените програми или програмите за балистични ракети на Северна Корея или за други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН или с настоящия регламент; или

б) сделките, чието предназначение е било определено единствено като осигуряване на прехрана и които не са свързани с генериране на приходи за ядрените програми или програмите за балистични ракети на Северна Корея или за други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН или с настоящия регламент.

6. Забраната, посочена в параграф 1, буква б), не се прилага по отношение на продажбата или доставката на авиационно гориво за граждански пътнически въздухоплавателни средства извън Северна Корея единствено за използване по време на полетите им към Северна Корея и завръщането им на летището по произход.

7. Чрез дерогация от параграф 1, буква б) съответният компетентен орган на държавата членка, посочен на уебсайтовете, изброени в приложение II, може да разреши продажбата, доставката или трансфера на дадено изделие, при условие че държавата членка е получила извънредно предварително одобрение от Комитета по санкциите за всеки отделен случай да прехвърли в Северна Корея такива продукти за проверени жизненоважни хуманитарни нужди и при спазване на предвидените условия за ефективно наблюдение на доставката и употребата.

8. Съответната държава членка информира останалите държави членки и Комисията за всяко разрешение, дадено съгласно параграф 5 или параграф 7.

▼M20

Член 2а

1. Забранява се пряката или непряка продажба, доставка, трансфер или износ за Северна Корея на всякакви изделия, с изключение на храна или лекарства, ако на износителя е известно или има разумни основания да смята, че:

а) изделието е предназначено пряко или непряко за въоръжените сили на Северна Корея; или

б) износът на изделието би могъл да подкрепи или повиши оперативните способности на въоръжените сили на държава, различна от Северна Корея.

2. Забранява се продажбата, вносът или транспортирането от Северна Корея на изделията, посочени в параграф 1, ако на износителят или извършващият транспорта е известно или има разумни основания да смята, че съществува основанието в буква а) или б) от настоящия параграф.

3. Чрез дерогация от параграф 1 съответният компетентен орган на държавата членка, посочен на уебсайтовете, изброени в приложение II, може да разреши продажбата, доставката, трансфера или износа на изделие до Северна Корея или закупуването, вноса или транспортирането на изделие от Северна Корея, когато:

а) изделието не е свързано с производството, разработването, поддръжката или използването на военни стоки или развиването или поддържането на военния персонал и компетентният орган е установил, че изделието няма да допринесе пряко за развитието на оперативните способности на въоръжените сили на Северна Корея или за износ, който подкрепя или повишава оперативните способности на въоръжените сили на държава, различна от Северна Корея;

б) Комитетът по санкциите е определил за всеки отделен случай, че конкретна доставка, продажба или трансфер не би противоречал(а) на целите на резолюции 1718 (2006), 1874 (2009), 2087 (2013), 2094 (2013) и 2270 (2016) на Съвета за сигурност на ООН; или

в) компетентният орган на държавата членка се е уверил, че дейността е единствено за хуманитарни цели или осигуряване на прехрана и няма да се използва от лица, образувания или органи от Северна Корея за генериране на приходи, както и че не е свързана с дейност, забранена с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН, при условие че държавата членка уведоми предварително Комитета по санкциите за това решение и информира Комитета по санкциите за мерките, предприети с цел предотвратяване на отклоняването на изделието за забранена цел.

4. Съответната държава членка уведомява другите държави членки и Комисията за намерението си да даде разрешение съгласно настоящия член най-малко една седмица преди даването на разрешение.

▼B

Член 3

▼M4

1. Забранява се:

▼M12

а) предоставянето, пряко или непряко, на техническа помощ и брокерски услуги, свързани със стоки и технологии, посочени в Общия списък на оръжията на ЕС или в ►M23 приложения I, Iа, Iб и Iж ◄ , и предоставянето, производството, поддръжката или ползването на стоките, посочени в Общия списък на оръжията на ЕС или в ►M23 приложения I, Iа, Iб и Iж ◄ , на физически или юридически лица, образувания или органи в Северна Корея или за ползване в Северна Корея;

▼M9

б) предоставянето, пряко или непряко, на финансиране или финансова помощ, свързана със стоки и технологии, изброени в Общия списък с военно оборудване на ЕС или в ►M23 приложения I, Iа, Iб и Iж ◄ , включително безвъзмездни средства, заеми и застраховки на експортни кредити, както и застраховане и презастраховане, в случай на продажби, доставки, трансфер или износ на такива изделия или в случай на предоставяне на свързана с това техническа помощ на физически или юридически лица, образувания или органи в Северна Корея или за използване в Северна Корея;

▼M4

в) получаването, пряко или непряко, на техническа помощ, свързана със стоки и технологии, изброени в Общия списък с оръжията на ЕС или в ►M23 приложения I, Iа, Iб и Iж ◄ , и с предоставянето, производството, поддръжката или употребата на стоките, изброени в Общия списък с оръжията на ЕС или в ►M23 приложения I, Iа, Iб и Iж ◄ , от физически или юридически лица, образувания или органи в Северна Корея или за употреба в Северна Корея;

г) получаването, пряко или непряко, на финансиране или финансова помощ, свързана със стоки и технологии, посочени в Общия списък с оръжията на ЕС или в ►M23 приложения I, Iа, Iб и Iж ◄ , включващи по-специално безвъзмездни средства, заеми и застраховки при експортно кредитиране, за продажби, доставки, трансфер или износ на такива изделия, или за предоставянето на свързана с това техническа помощ, от физически или юридически лица, образувания или органи в Северна Корея или за употреба в Северна Корея;

д) съзнателното и преднамерено участие в дейности, чиято цел или резултат е да се заобиколят забраните, посочени в букви а), б), в) и г).

▼B

2. Забраните, посочени в параграф 1, не се отнасят до цивилни превозни средства, произведени или оборудвани с материали, осигуряващи противоракетна защита, предназначени само за употреба с цел защита на персонала на ЕС и неговите държави-членки в Северна Корея.

▼M22

Член 3а

1. Чрез дерогация от член 2, параграф 1 и член 3, параграф 1 съответният компетентен орган на държава членка, както е посочен на уебсайтовете, изброени в приложение II, може да разреши, при условията, които смята за уместни, пряката или непряката доставка, продажба, трансфер или експорт на стоките и технологиите, включително софтуер, посочени в член 2, параграф 1, или помощта или брокерските услуги, посочени в член 3, параграф 1, при условие че тези стоки, технологии, помощ или брокерски услуги са за хранителни, земеделски, медицински или други хуманитарни цели.

2. Съответните държави членки информират в срок от четири седмици останалите държави членки и Комисията за разрешенията, дадени съгласно настоящия член.

3. Чрез дерогация от член 2, параграф 1, буква а) и член 3, параграф 1, букви а) и б) съответният компетентен орган на държава членка, както е посочен на уебсайтовете, изброени в приложение II, може да разреши посочените там трансакции, при условията, които смята за уместни и при условие че Съветът за сигурност на ООН е одобрил искането.

4. Съответната държава членка информира останалите държави членки и Комисията за всяко искане за одобрение, което е отправила до Съвета за сигурност на ООН съгласно параграф 3.

Член 3б

1. В допълнение към задължението за предоставяне на компетентните митнически органи на информация преди пристигането или заминаването, както е предвидено в съответните разпоредби относно входните и изходните митнически манифести и митнически декларации в Регламент (ЕС) № 952/2013 на Европейския парламент и на Съвета ( 4 ), Делегиран регламент (ЕС) 2015/2446 на Комисията ( 5 ) и Регламент за изпълнение (ЕС) 2015/2447 на Комисията ( 6 ), лицето, което предоставя информацията по параграф 2 от настоящия член, декларира дали стоките са обхванати от Общия списък на оръжията на ЕС или от настоящия регламент и в случай че износът им подлежи на разрешителен режим, посочва стоките и технологиите, обхванати от предоставения лиценз за износ.

2. Изискваните допълнителни елементи, посочени в настоящия член, се подават чрез митническа декларация или, при липса на такава декларация, в каквато и да е друга писмена форма, в зависимост от случая.

▼M22 —————

▼M22

Член 4

1. Забранява се:

а) пряката или непряката продажба, доставка, трансфер или износ в Северна Корея на луксозните стоки, посочени в приложение III;

б) прякото или непрякото закупуване, внос или трансфер от Северна Корея на луксозните стоки, посочени в приложение III, независимо дали те са с произход или не от Северна Корея;

в) съзнателното и преднамерено участие в дейности, чиято цел или чийто резултат е заобикаляне на забраните, посочени в букви а) и б).

2. Чрез дерогация от параграф 1, буква б) посочените там забрани не се прилагат за лични вещи на пътниците или за стоки с нетърговски характер за лично ползване на пътниците, съдържащи се в пътническия им багаж.

3. Забраните, посочени в параграф 1, букви а) и б), не се прилагат за стоките, които са необходими за официални цели на дипломатическите и консулските представителства на държавите членки в Северна Корея или на международните организации, ползващи се с имунитет в съответствие с международното право, или за личните вещи на техните служители.

4. Съответният компетентен орган на държава членка, както е посочен на уебсайтовете, изброени в приложение II, може да разреши, при условията, които смята за уместни, трансакция по отношение на стоките, посочени в точка 17 от приложение III, при условие че стоките са предназначени за хуманитарни цели.

▼M9

Член 4а

1. Забранява се:

а) продажбата, доставката, прехвърлянето или износът, пряко или непряко, на злато, ценни метали и диаманти, както е изброено в приложение VII, независимо дали произхождат от Съюза или не, към или за правителството на Северна Корея, неговите публични органи, корпорации или агенции, Централната банка на Северна Корея и лица, образувания или органи, които действат от тяхно име или по тяхно указание, или образувания или органи, притежавани или контролирани от тях;

б) закупуването, вносът или транспортирането, пряко или непряко, на злато, ценни метали и диаманти, както е изброено в приложение VII, независимо дали произхождат или не произхождат от Северна Корея, от правителството на Северна Корея, от неговите публични органи, корпорации или агенции, от Централната банка на Северна Корея или от лица, образувания или органи, които действат от тяхно име или по тяхно указание, или от образувания или органи, притежавани или контролирани от тях;

в) предоставянето, пряко или непряко, на техническа помощ или брокерски услуги, финансиране или финансова помощ, свързани със стоките, посочени в букви а) и б), на правителството на Северна Корея, на неговите публични органи, корпорации или агенции, на Централната банка на Северна Корея или на лица, образувания или органи, които действат от тяхно име или по тяхно указание, или на образувания или органи, притежавани или контролирани от тях.

2. Приложение VII включва злато, ценни метали и диаманти, за които се прилагат забраните, посочени в параграф 1.

Член 4б

Забранява се продажбата, доставянето, трансферът или износът, пряко или непряко, на новоотпечатани или неемитирани севернокорейски банкноти и изсечени монети за или в полза на Централната банка на Северна Корея.

▼M22

Член 5

1. Товар в рамките на Съюза или преминаващ транзитно през него, включително в летища, морски пристанища и свободни зони, както е посочено в членове 243 — 249 от Регламент (ЕС) № 952/2013, подлежи на проверка, с цел да се гарантира, че не съдържа предмети, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН или с настоящия регламент, когато:

а) товарът е с произход от Северна Корея;

б) товарът е предназначен за Северна Корея;

в) товарът е бил договорен с посредничеството или съдействието на Северна Корея или на нейни граждани, или на лица или образувания, действащи от тяхно име или по тяхно указание, или на образувания, притежавани или контролирани от тях;

г) товарът е бил договорен с посредничеството или съдействието на лица, образувания или органи, изброени в приложение IV;

д) товарът се превозва от плавателни съдове, плаващи под знамето на Северна Корея, или въздухоплавателни средства, регистрирани в Северна Корея, или плавателни съдове или въздухоплавателни средства без държава.

2. Когато товарът попада извън обхвата на параграф 1, товар в рамките на Съюза или преминаващ транзитно през него, включително в летища, морски пристанища и зони за свободна търговия, подлежи на проверка, когато са налице разумни основания да се счита, че той може да съдържа изделия, чиято продажба, доставка, трансфер или износ са забранени с настоящия регламент при следните обстоятелства:

а) товарът е с произход от Северна Корея;

б) товарът е предназначен за Северна Корея; или

в) товарът е бил договорен с посредничеството или съдействието на Северна Корея или на нейни граждани, или на лица или образувания, действащи от тяхно име.

3. Параграфи 1 и 2 се прилагат, без да се засяга неприкосновеността и защитата на дипломатическите и консулските пратки, предвидени във Виенската конвенция за дипломатическите отношения от 1961 г. и във Виенската конвенция за консулските отношения от 1963 г.

4. Предоставянето на услуги, свързани с товарене, със снабдяване на корабите или друг вид обслужване на кораби, се забранява за кораби на Северна Корея, ако доставчиците на услуги имат информация — включително от компетентните митнически органи въз основа на посочената в член 3а, параграф 1 информация преди пристигане или преди заминаване — която дава достатъчно основания да се смята, че товарът на тези кораби съдържа изделия, чиято доставка, продажба, трансфер или износ са забранени по силата на настоящия регламент, освен ако предоставянето на такива услуги е необходимо с хуманитарна цел.

▼M9

Член 5а

▼M20

1а. На кредитните и финансовите институции, попадащи в обхвата на член 16, се забранява:

а) да откриват банкови сметки в кредитни или финансови институции, установени в Северна Корея, или в която и да е кредитна или финансова институция, посочена в член 11а, параграф 2;

б) да установяват кореспондентски банкови отношения с кредитни или финансови институции, установени в Северна Корея, или с която и да е кредитна или финансова институция, посочена в член 11а, параграф 2;

в) да откриват представителства в Северна Корея или да установяват нови клонове или дъщерни дружества в Северна Корея;

г) да установяват съвместни дружества с кредитни или финансови институции, установени в Северна Корея, или с която и да е кредитна или финансова институция, посочена в член 11а, параграф 2, или да придобиват дялово участие в тях.

1б. Чрез дерогация от забраните в параграф 1а, букви б) и г) съответният компетентен орган на държавата членка, посочен на уебсайтовете, изброени в приложение II, може да разреши трансакциите, ако Комитетът по санкциите е предоставил предварително одобрение.

1в. Съответната държава членка информира останалите държави членки и Комисията за всяко разрешение съгласно параграф 1б.

1г. Кредитните и финансовите институции, попадащи в обхвата на член 16, най-късно до 31 май 2016 г. трябва:

а) да закрият всички банкови сметки в кредитни или финансови институции, установени в Северна Корея, или в която и да е кредитна или финансова институция, посочена в член 11а, параграф 2;

б) да прекратят всякакви кореспондентски банкови отношения с кредитни или финансови институции, установени в Северна Корея, или с която и да е кредитна или финансова институция, посочена в член 11а, параграф 2;

в) да закрият представителствата, клоновете и дъщерните дружества в Северна Корея;

г) да прекратят дейността на съвместните предприятия с кредитни или финансови институции, установени в Северна Корея, или с която и да е кредитна или финансова институция, посочена в член 11а, параграф 2;

д) да се откажат от всякакво дялово участие в кредитни или финансови институции, установени в Северна Корея, или в която и да е кредитна или финансова институция, посочена в член 11а, параграф 2.

1д. Задълженията в параграф 1г, букви а) и в) се прилагат, когато компетентният орган на държавата членка, посочен на уебсайтовете, изброени в приложение II, е установил въз основа на надеждна информация, че дейностите, посочени в параграф 1г, букви а) и в), биха могли да допринесат за ядрените програми или програмите за балистични ракети на Северна Корея или за други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН или с настоящия регламент, и съответната кредитна или финансова институция е уведомена за тази констатация.

Когато кредитни или финансови институция, попадащи в приложното поле на член 16, подозират, че някоя от дейностите, посочени в параграф 1г, букви а) и в), в които те участват, би могла да допринесе за ядрените програми или програмите за балистични ракети на Северна Корея или за други дейности, забранени с резолюции 1718 (2006), 1874 (2009), 2087 (2013), 2094 (2013), 2270 (2016) на Съвета за сигурност на ООН или с настоящия регламент, те незабавно информират компетентния орган на държавата членка за дейността и основанията, поради които подозират, че тя може да допринася за такива дейности.

1е. Чрез дерогация от параграф 1г, букви а) и в) съответният компетентен орган на държавата членка, посочен на уебсайтовете, изброени в приложение II, може да разреши някои представителства, дъщерни дружества или банкови сметки да продължат да функционират, при условие че Комитетът по санкциите одобри предварително за всеки отделен случай дейностите или сделките като необходими за предоставянето на хуманитарна помощ или дейностите на дипломатическите мисии в Северна Корея в съответствие с Виенската конвенция за дипломатическите отношения, или дейностите на Организацията на обединените нации или на нейни специализирани агенции, или за всякакви други цели, съответстващи на резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН.

1ж. Съответната държава членка информира останалите държави членки и Комисията за всяко разрешение съгласно параграф 1е.

▼M9

2. Забранява се:

а) даването на разрешение за откриване на представителство или за установяване в Съюза на клон или дъщерно дружество на кредитна или финансова институция, регистрирана в Северна Корея, или на кредитна или финансова институция, посочена в член 11а, параграф 2;

б) сключването на споразумения за откриване на представителство или създаване на клон или дъщерно дружество в Съюза за сметка или от името на кредитна или финансова институция, установена в Северна Корея, или за сметка или от името на кредитна или финансова институция, посочена в член 11а, параграф 2;

в) даването на разрешение за поемане и продължаване на дейността на кредитна институция или за друга търговска дейност, за която се изисква предварително разрешение, от страна на представителство, клон или дъщерно дружество на кредитна или финансова институция, регистрирана в Северна Корея, или на кредитна или финансова институция, посочена в член 11а, параграф 2, ако това представителство, клон или дъщерно дружество не е функционирало преди 19 февруари 2013 г.;

г) придобиването или разширяването на участие или придобиването на друго дялово участие в кредитна или финансова институция, попадаща в обхвата на член 16, от кредитна или финансова институция, посочена в член 11а, параграф 2;

▼M20

д) експлоатирането или улесняване на експлоатирането на представителство, клон или дъщерно дружество на кредитни или финансови институции, установени в Северна Корея, или на кредитните или финансовите институции, посочени в член 11а, параграф 2.

▼M22

Член 5б

1. Забранява се на територията на Съюза да се приемат или одобряват инвестиции в търговска дейност, когато тези инвестиции се извършват от:

а) лица, образувания или органи на правителството на Северна Корея;

б) Работническата партия на Корея;

в) граждани на Северна Корея;

г) юридически лица, образувания или органи, които са създадени или учредени съгласно законодателството на Северна Корея;

д) лица, образувания или органи, които действат от тяхно име или по тяхно указание;

е) юридически лица, образувания или органи, притежавани или контролирани от тях.

2. Забранява се:

а) създаването на съвместни дружества, които имат или приемат или разширяват дялово участие, включително чрез пълно придобиване или придобиване на дялове и други ценни книжа, даващи право на дялово участие, в юридическо лице, образувание или орган, посочени в параграф 1, букви а) — е), участващи в програми или дейности на Северна Корея за ядрени оръжия, балистични ракети или други оръжия за масово унищожение, или в дейности от сектора на миннодобивната, нефтопреработвателната и химическата промишленост;

б) предоставянето на финансиране или финансова помощ за всяко юридическо лице, образувание или орган, посочени в параграф 1, букви г) — е), или за документираните цели на финансирането на такива юридически лица, образувания или органи;

в) предоставянето на инвестиционни услуги, пряко свързани с дейностите, посочени в букви а) и б) от настоящия параграф.

Член 5в

1. Забраняват се трансферите на финансови средства към и от Северна Корея, освен ако се отнасят до трансакция, посочена в параграф 3.

2. Забранява се на кредитните и финансовите институции, попадащи в обхвата на член 16, да встъпват или да продължават да участват в трансакции със:

а) кредитни и финансови институции със седалище в Северна Корея;

б) клоновете или дъщерните дружества, попадащи в обхвата на член 16, на кредитни и финансови институции със седалище в Северна Корея, изброени в приложение VI;

в) клоновете или дъщерните дружества, които не попадат в обхвата на член 16, на кредитни и финансови институции със седалище в Северна Корея, изброени в приложение VI;

г) кредитни и финансови институции, чието седалище не е в Северна Корея и които не попадат в обхвата на член 16, но са контролирани от лица, образувания или органи със седалище в Северна Корея, изброени в приложение VI,

освен ако такива трансакции попадат в обхвата на параграф 3 и са разрешени в съответствие с параграф 4, буква а) или не се изисква предварително разрешение в съответствие с параграф 4, буква б).

3. Следните трансакции могат да бъдат разрешени в съответствие с параграф 4, буква а):

а) трансакции, свързани с хранителни продукти, здравеопазване или медицинско оборудване, или за селскостопански или хуманитарни цели;

б) трансакции, свързани с парични преводи на частни лица;

в) трансакции, свързани с изпълнението на изключенията, предвидени в настоящия регламент;

г) трансакции във връзка с конкретен търговски договор, който не е забранен съгласно настоящия регламент;

д) трансакции, свързани с дипломатическо или консулско представителство или с международна организация, ползващи се с имунитет съгласно международното право, доколкото тези трансакции са предназначени за официални цели на дипломатическото или консулското представителство или международната организация;

е) трансакции, необходими изключително за изпълнението на проекти, финансирани от Съюза или неговите държави членки за целите на развитието, които се насочени пряко към нуждите на цивилното население или към насърчаването на премахването на ядреното оръжие;

ж) трансакции относно плащания за удовлетворяване на искове срещу Северна Корея, нейните граждани или юридически лица, образувания или органи, регистрирани или учредени съгласно законодателството на Северна Корея, и трансакции с подобен характер, които не допринасят за забранени дейности по настоящия регламент, поотделно за всеки конкретен случай и ако съответната държава членка е уведомила останалите държави членки и Комисията поне 10 дни преди издадаването на разрешение.

▼M23

4. За трансакциите, посочени в параграф 3, включващи трансфер на финансови средства за суми:

▼M22

а) над 15 000 EUR или равностойността на тази сума, се изисква предварително разрешение от съответният компетентен орган на държавата членка, както е посочен на уебсайтовете, изброени в приложение II към настоящия регламент;

б) равни или под 15 000 EUR или равностойността на тази сума, не се изисква предварително разрешение.

5. Не се изисква предварително разрешение за трансакция или трансфер на финансови средства, които са необходими за официални цели на дипломатическите и консулските представителства на държава членка или на международните организации, ползващи се с имунитет в Северна Корея в съответствие с международното право.

6. Държавите членки информират другите държави членки и Комисията относно всяко разрешение, предоставено съгласно параграф 4, буква а).

7. Относно трансакциите, попадащи в обхвата на параграф 3, кредитните и финансовите институции, посочени в член 16, в рамките на съвместните си действия с кредитните и финансовите институции, посочени в параграф 2, букви а) — г):

а) прилагат мерки за комплексна проверка на клиента, установени съгласно членове 8 и 9 от Директива 2005/60/ЕО на Европейския парламент и на Съвета ( 7 );

б) осигуряват съответствие с мерките за борба с изпирането на пари и финансирането на тероризма в съответствие с процедурите, установени от Директива 2005/60/ЕО и Регламент (ЕО) № 1781/2006 на Европейския парламент и на Съвета ( 8 );

в) изискват дали е осигурена информация относно платеца, придружаваща паричните преводи, както се изисква съгласно Регламент (ЕО) № 1781/2006, както и информация относно получателя като име и банкова сметка на получателя и, когато е уместно, уникален идентификатор на трансакцията и отказват извършване на трансакцията, ако тази информация липсва или е непълна;

г) поддържат регистър за трансакциите в съответствие с член 30, буква б) от Директива 2005/60/ЕО;

д) когато са налице разумни основания да се съмняват, че финансовите средства биха могли да допринасят за програми или дейности на Северна Корея, свързани с ядрени оръжия, балистични ракети или други оръжия за масово унищожение („финансиране на разпространението“), своевременно уведомяват компетентното звено за финансово разузнаване (ЗФР), както е определено от Директива 2005/60/ЕО, или всеки друг компетентен орган, определен от съответната държава членка, съгласно посоченото в уебсайтовете, изброени в приложение II, без да се засяга член 3, параграф 1 или 6;

е) незабавно уведомят за всички съмнителни трансакции, включително опитите за извършване на трансакции;

ж) се въздържат от извършването на трансакции, за които има разумно основание да се подозира, че биха могли да бъдат свързани с финансиране на разпространението, докато не завършат необходимите действия в съответствие с буква ж) и са спазени всички указания на съответните ЗФР или на компетентен орган.

За целите на настоящия параграф ЗФР или всеки друг компетентен орган, изпълняващ ролята на национален център за получаване и анализ на съмнителни трансакции, получава сведения относно потенциално финансиране на разпространението на ядрени оръжия и получава своевременно пряк или непряк достъп до финансовата, административната и свързаната с правоприлагането информация, която му е необходима за правилното изпълнение на тези функции, които включват по-специално анализ на сведенията за съмнителни трансакции.

8. Изискването за предварително одобрение в параграф 3 се прилага независимо от това дали трансферът на финансовите средства се извършва чрез една операция или чрез няколко операции, които изглеждат свързани. За целите на настоящия регламент „операции, които изглеждат свързани“ включват:

а) поредица от последователни трансфери от или до едни и същи кредитни или финансови институции в рамките на приложното поле на параграф 2 или от или към едно и също севернокорейско лице, образувание или орган, които са направени във връзка с единично задължение за трансфер на финансови средства, когато всеки индивидуален трансфер е под 15 000 EUR, но които заедно отговарят на критериите за разрешение;

б) поредица от трансфери, включващи различни доставчици на платежни услуги или физически или юридически лица, които се отнасят до едно задължение за трансфер на финансови средства.

9. Забранява се участието, съзнателно или несъзнателно, в дейности, чиято цел или резултат е заобикаляне на забраните, посочени в настоящия член.

▼M4

Член 6

▼M12

1. Замразяват се всички финансови средства и икономически ресурси, които принадлежат на лицата, образуванията или органите, включени в списъка в приложение IV, или са притежавани, държани или контролирани от тях. Приложение IV включва лицата, образуванията и органите, посочени от Комитета по санкциите или от Съвета за сигурност на ООН в съответствие с параграф 8, буква г) от Резолюция 1718 (2006) на Съвета за сигурност на ООН и параграф 8 от Резолюция 2094 (2013) на Съвета за сигурност на ООН.

2. Замразяват се всички финансови средства и икономически ресурси, които принадлежат на лицата, образуванията или органите, включени в списъка в приложение V, или са притежавани, държани или контролирани от тях. Приложение V включва лица, образувания и органи, които не са изброени в приложение IV и които, в съответствие с член 15, параграф 1, буква б) от Решение 2013/183/ОВППС, са определени от Съвета:

а) като отговорни — включително поради оказване на подкрепа или насърчаване — за програми на Северна Корея, свързани с ядрени оръжия, други оръжия за масово унищожение или балистични ракети, или лица, образувания или органи, които действат от тяхно име или по тяхно указание, или лица, образувания или органи, притежавани или контролирани от тях, включително чрез незаконни средства;

б) като предоставящи финансови услуги или прехвърлянето към, през и от територията на Съюза, или със съдействието на граждани на държавите членки или образувания, учредени в съответствие с техните закони, или лица или финансови институции на територията на Съюза, на всякакви финансови или други активи или ресурси, които биха могли да допринесат за програмите на Северна Корея, свързани с ядрени оръжия, други оръжия за масово унищожение или балистични ракети, или лица, образувания или органи, действащи от тяхно име или под тяхно ръководство, или лица, образувания или органи, притежавани или контролирани от тях; или

в) като участващи, включително чрез предоставяне на финансови услуги, в доставянето за или от Северна Корея на оръжие и свързани с него материали от всякакъв вид или в доставянето за Северна Корея на изделия, материали, оборудване, стоки и технологии, които биха могли да допринесат за програмите на Северна Корея, свързани с ядрени оръжия, други оръжия за масово унищожение или балистични ракети.

Приложение V се преразглежда редовно, поне веднъж на 12 месеца.

2а. Замразяват се всички финансови средства и икономически ресурси, които принадлежат на лицата, образуванията или органите, включени в списъка в приложение Vа, или са притежавани, държани или контролирани от тях. Приложение Vа включва лица, образувания или органи, които не са включени в приложение IV или V и които работят от името или под ръководството на лице, образувание или орган, включен в списъка в приложение IV или V, или лица, които помагат за избягване на санкциите или за нарушение на разпоредбите на настоящия регламент или на Решение 2013/183/ОВППС.

Приложение Vа се преразглежда редовно, поне веднъж на 12 месеца.

3. Приложения IV, V и Vа включват информация, когато е налична, относно изброените в списъка физически лица, с цел да се идентифицират достатъчно точно въпросните лица.

Тази информация може да включва:

а) фамилно име и собствени имена, включително псевдоними и титли, ако има такива;

б) дата и място на раждане;

в) националност;

г) номер на паспорт и лична карта;

д) данъчен номер и номер на социална осигуровка;

е) пол;

ж) адрес или друга информация за местонахождението на лицата;

з) длъжност или професия;

и) дата на посочване.

Приложения IV, V и Vа включват и основанията за включване в списъка, например професията.

Приложения IV, V и Vа могат също така да включват посочените в настоящия параграф идентификационни данни относно членове на семействата на включените в списъка лица, при условие че тези данни са необходими в конкретния случай единствено с цел да се провери самоличността на съответното включено в списъка физическо лице.

4. Финансови средства или икономически ресурси не се предоставят нито пряко, нито непряко на или в полза на физическите или юридическите лица, образуванията или структурите, изброени в приложения IV, V и Vа.

▼M4

5. Забранява се съзнателното и преднамерено участие в дейности, чиито цел или резултат е, пряко или непряко, да се заобиколят мерките, посочени в параграфи 1 и 2.

▼M20

6. Забранява се предоставянето на финансови средства и икономически ресурси на лицата, образуванията или органите на правителството на Северна Корея, на Корейската работническа партия, на лицата или образуванията, действащи от тяхно име или по тяхно указание, или на образуванията, притежавани или контролирани от тях, когато е установено, че такива лица, образувания или органи са свързани с ядрените програми или програмите за балистични ракети на Северна Корея или с други дейности, забранени с резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН.

7. Забраната в параграф 6 не се прилага, когато финансовите средства, другите финансови активи и икономическите ресурси са необходими за провеждане на дейностите на мисиите на Северна Корея към ООН и нейните специализирани агенции и свързани с тях организации или други дипломатически и консулски мисии на Северна Корея, или когато компетентният орган на държавата членка, посочен на уебсайтовете, изброени в приложение II, е получил предварително одобрение от Комитета по санкциите за всеки отделен случай, че финансовите средства, финансовите активи или икономическите ресурси са необходими за предоставянето на хуманитарна помощ, премахването на ядреното оръжие или всяка друга цел, съответстваща на целите на Резолюция 2270 (2016) на Съвета за сигурност на ООН.

Член 6а

Забранява се участието, пряко или непряко, в съвместни предприятия или всякакви други търговски договорености с образуванията, изброени в списъка в приложение IV, както и с лица или образувания, действащи от тяхно име или по тяхно указание.

▼M12

Член 7

1. Чрез дерогация от член 6 компетентните органи на държавите членки, посочени на уебсайтовете, изброени в приложение II, могат да разрешат освобождаването на някои замразени финансови средства или икономически ресурси или предоставянето на разположение на някои финансови средства или икономически ресурси при условия, които считат за подходящи, след като са установили, че финансовите средства или икономическите ресурси са:

а) необходими за удовлетворяване на основните нужди на физическите или юридическите лица, образуванията или органите, изброени в приложение IV, V или Vа, и на членовете на семейството на физическите лица, които са на тяхна издръжка, включително за плащане на разходи за храна, наем или ипотека, лекарства и медицинско лечение, данъци, застрахователни премии и разходи за комунални услуги;

б) предназначени изцяло за плащане на разумни по размера си професионални хонорари и за възстановяване на направени разходи, свързани с предоставянето на правни услуги; или

в) предназначени изцяло за плащане на такси или разходи за услуги за обичайно държане или поддържане на замразени финансови средства или икономически ресурси; и

г) когато разрешението засяга лице, образувание или орган, изброени в приложение IV, съответната държава членка е нотифицирала Комитета по санкциите за тази преценка и за намерението си да издаде разрешение и Комитетът по санкциите не е възразил срещу това действие в срок от пет работни дни от нотификацията.

2. Чрез дерогация от член 6 компетентните органи на държавите членки, посочени на уебсайтовете в приложение II, могат да разрешат освобождаването на някои замразени финансови средства или икономически ресурси или предоставянето на разположение на някои финансови средства или икономически ресурси, когато преценят, че финансовите средства или икономическите ресурси са необходими за извънредни разходи, при условие че:

а) когато разрешението засяга лице, образувание или орган, изброени в приложение IV, съответната държава членка е нотифицирала Комитета по санкциите за това решение и решението е било одобрено от него; и

б) когато разрешението засяга лице, образувание или орган, изброени в приложение V или Vа, съответната държава членка е уведомила останалите държави членки и Комисията за своите мотиви за издаване на специално разрешение най-малко две седмици преди издаване на разрешението.

3. Съответните държави членки информират останалите държави членки и Комисията за всяко разрешение, дадено съгласно параграфи 1 и 2.

▼M22

Член 8

1. Чрез дерогация от член 6 компетентните органи на държавите членки, посочени на уебсайтовете, изброени в приложение II, могат да разрешат освобождаването на някои замразени финансови средства или икономически ресурси, ако са изпълнени следните условия:

а) финансовите средства или икономическите ресурси са предмет на обезпечение в рамките на съдебно, административно или арбитражно решение, издадено преди датата на посочването на лицето, образуванието или органа, посочени в член 6, или на съдебно, административно или арбитражно решение, постановено преди тази дата;

б) финансовите средства или икономическите ресурси трябва да се използват изключително за удовлетворяване на обезпечените от такова решение претенции или уважени в такива обезпечения претенции, в рамките, определени от приложимите законови и подзаконови актове, уреждащи правата на лица с такива претенции;

в) решението или обезпечението не е в полза на посочено в приложение IV, V или Vа лице, образувание или орган;

г) признаването на решението или обезпечението не противоречи на обществения ред в съответната държава членка; и

д) Комитетът по санкциите е бил уведомен от съответната държава членка за решението или обезпечението относно лицата, образуванията или органите, изброени в приложение IV.

2. Чрез дерогация от член 6 и при условие че е дължимо плащане от лице, образувание или орган, изброени в приложение V, съгласно договор или споразумение, сключени от съответното лице, образувание или орган, или от задължение, което е възникнало за него преди датата на посочване на това лице,образувание или орган, компетентните органи на държавите членки, посочени на уебсайтовете, изброени в приложение II, могат да разрешат при условията, които те смятат за уместни, освобождаване на определени замразени финансови средства или икономически ресурси, при условие че съответният компетентен орган е установил, че:

а) договорът няма връзка с никое изделие, операция, услуга или трансакция, посочени в член 2, параграф 1, буква а), член 2, параграф 3 или член 3; и

б) плащането не се получава пряко или непряко от лице, образувание или орган, посочени в приложение V.

3. Съответната държава членка уведомява останалите държави членки и Комисията за установеното и за намерението си да издаде разрешение най-малко 10 дни преди издаването на всяко разрешение съгласно параграф 2.

▼M17

Член 8а

1. Чрез дерогация от член 6, параграф 4 компетентните органи на държавите членки, посочени в уебсайтовете, изброени в приложение II, могат да разрешат предоставянето на определени финансови средства или икономически ресурси на Korea National Insurance Corporation (KNIC), когато това е необходимо за изплащането на премии по силата на договор за застраховане с физическо лице на държава членка или юридическо лице, образувание или орган, учреден или създаден съгласно правото на държава членка, при условие че плащането:

а) е единствено за целите на дейности, незабранени съгласно настоящия регламент, които ще бъдат извършени в Северна Корея от гражданин на държава членка или юридическо лице, образувание или орган, учреден или създаден съгласно правото на държава членка;

б) плащането не е пряко или непряко в полза на физическо лице, образувание или орган, изброени в приложение IV, V или Va, с изключение на KNIC;

2. Гражданин на държава членка и юридически лица, образувания или органи, учредени или създадени съгласно правото на държава членка могат да получават плащания от KNIC след предварително разрешение от компетентните органи на държавите членки, посочени в уебсайтовете, изброени в приложение II. Това разрешение може да бъде предоставено, при условие че плащането:

а) е дължимо в съответствие с договор за застрахователни услуги, посочени в параграф 1, буква а) или в съответствие с договор за предоставени от KNIC застрахователни услуги по отношение на вреди, причинени на територията на Съюза от която и да е страна по такъв договор;

б) плащането не е пряко или непряко в полза на лице, образувание или орган, посочен в приложение IV, V или Va;

в) плащането не е пряко или непряко свързано с дейност, забранена съгласно настоящия регламент; и

г) не произтича от финансови средства или икономически ресурси на KNIC, намиращи се извън Северна Корея.

3. Разрешенията, посочени в параграфи 1 и 2 от настоящия член не се изискват, когато плащането на или от KNIC е необходимо за целите на дипломатическа или консулска мисия на държава членка в Северна Корея.

4. Чрез дерогация от член 6, параграф 2 компетентните органи на държавите членки, посочени на уебсайтовете, изброени в приложение II, могат да разрешат освобождаването на определени замразени финансови средства или икономически ресурси на KNIC при условия, каквито те считат за подходящи, след като са установили, че:

а) финансовите средства или икономическите ресурси се използват изключително за плащания от KNIC, дължими по договор, сключен преди 1 април 2016 г.;

б) договорът не е пряко или непряко свързан с дейност, забранена съгласно настоящия регламент;

в) плащането не е пряко или непряко в полза на лице, образувание или орган, посочен в приложение IV, V или Va;

Съответната държава членка уведомява другите държави членки и Комисията за всяко разрешение, предоставено съгласно настоящия параграф.

▼M4

Член 9

1. Член 6, параграф 4 не възпрепятства финансовите или кредитните институции в Съюза да кредитират замразени сметки, когато получават финансови средства, прехвърлени от трети лица по сметка на включено в списъка физическо или юридическо лице, образувание или орган, при условие че допълнителните суми по тези сметки също ще бъдат замразени. Финансовите или кредитните институции незабавно информират компетентните органи за такива транзакции.

2. Член 6, параграф 4 не се прилага при добавяне към замразени сметки на:

а) лихви или други доходи от тези сметки; или

б) плащания, дължими по договори, споразумения или задължения, сключени или възникнали преди датата на посочването на лицето, образуванието или органа по член 6;

при условие че тези лихви, други доходи и плащания се замразяват в съответствие с член 6, параграф 1 или член 6, параграф 2.

▼M9

Член 9а

Забранява се:

а) продажбата или закупуването, пряко или непряко, на държавни облигации или гарантирани от държавата облигации, издадени след 19 февруари 2013 г., на или от:

i) Северна Корея или нейното правителство, както и нейните публични органи, корпорации и агенции;

ii) Централната банка на Северна Корея;

iii) кредитна или финансова институция, регистрирана в Северна Корея, или кредитна или финансова институция, посочена в член 11а, параграф 2;

iv) физическо или юридическо лице, образувание или орган, действащ(о) от името или по указание на юридическо лице, образувание или орган, посочен(о) в подточка i) или ii);

v) юридическо лице, образувание или орган, притежаван(о) или контролиран(о) от лице, образувание или орган, посочен(о) в подточка i), ii) или iii);

б) предоставянето на лице, образувание или орган, посочен(о) в буква а), на брокерски услуги във връзка с държавни облигации или гарантирани от държавата облигации, издадени след 19 февруари 2013 г.;

в) подпомагане на лице, образувание или орган, посочен(о) в буква а), с цел издаване на държавни облигации или гарантирани от държавата облигации чрез предоставяне на брокерски услуги, реклама или други услуги във връзка с такива облигации.

▼M22

Член 9б

1. Забранява се предоставянето на финансиране или финансова помощ за търговия със Северна Корея, включително предоставянето на експортни кредити, гаранции или застраховане на лица или образувания, участващи в тази търговия, когато такава финансова помощ би могла да допринесе за:

а) ядрените програми или програмите за балистични ракети на Северна Корея или за други дейности, забранени с настоящия регламент;

б) заобикаляне на забраната в буква а).

2. Забраната, посочена в параграф 1, не се прилага по отношение на договори и споразумения за предоставяне на финансова подкрепа, сключени преди 29 май 2016 г.

3. Забраната, посочена в параграф 1, не се прилага по отношение на предоставянето на финансова подкрепа за търговия за хранителни, селскостопански, медицински или други хуманитарни цели.

▼C4

Член 9в

1. Не се удовлетворяват претенции във връзка с договор или трансакция, чието изпълнение е засегнато, пряко или непряко, изцяло или частично, от мерките, наложени с настоящия регламент, включително претенции за обезщетение или други претенции от този вид, а именно претенция за компенсация или претенция по гаранция, по-специално претенции за удължаване на срокове или плащане на обезпечение, гаранция или обезщетение, по-специално финансова гаранция или финансово обезщетение под всякаква форма, ако са предявени от:

а) посочените лица, образувания или органи, изброени в приложение IV или V;

б) всякакви други лица, образувания или органи от Северна Корея, включително правителството на Северна Корея и неговите публични органи, корпорации и агенции; или

в) всякакви лица, образувания или органи, действащи чрез или от името на едно от лицата, образуванията или органите, посочени в букви а) и б).

2. Счита се, че мерките, наложени с настоящия регламент, засягат изпълнението на договор или трансакция, когато съществуването или съдържанието на претенцията произтича пряко или непряко от тези мерки.

3. Във всяко производство за изпълнение на дадена претенция тежестта на доказване, че нейното удовлетворяване не е забранено съгласно параграф 1, е за лицето, търсещо изпълнение по претенцията.

4. Настоящият член не засяга правото на лицата, образуванията и органите, посочени в параграф 1, на съдебен контрол за законосъобразност на неизпълнението на договорни задължения в съответствие с настоящия регламент.

▼B

Член 10

1. Без да се засягат прилагането на правилата за докладване, поверителността и професионалната тайна, физическите и юридическите лица, образуванията и органите следва да:

а) предоставят незабавно всяка информация, която би улеснила съобразяването с настоящия регламент, като например сметки и замразени суми по член 6, на компетентните власти на държавите-членки, както са посочени в приложение II, на чиято територия са разположени, и предават такава информация, пряко или чрез релевантните власти, на Комисията;

б) сътрудничат на компетентните власти, както са посочени в интернет сайтовете, изброени в приложение II, при всяка проверка на тази информация.

2. Всякаква допълнителна информация, получена пряко от Комисията, се предоставя на компетентните власти на съответната държава-членка.

3. Всяка информация, предоставена или получена в съответствие с настоящия член, се използва само за целите за които е била предоставена или получена.

▼M22

Член 11

1. Замразяването на финансови средства и икономически ресурси или отказът да се предоставят на разположение финансови средства или икономически ресурси, направени добросъвестно въз основа на обстоятелството, че подобно действие е в съответствие с настоящия регламент, не пораждат отговорност от какъвто и да е вид за физическото или юридическото лице, образуванието или органа, който ги предприема, нито за неговите ръководители или служители, освен ако не бъде доказано, че финансовите средства и икономическите ресурси са били замразени или задържани в резултат на небрежност.

2. Действията на физически или юридически лица, образувания или органи не пораждат каквато и да било отговорност за тях, ако те не са знаели и не са имали основателна причина да подозират, че действията им ще бъдат в нарушение на мерките, посочени в настоящия регламент.

Член 11а

1. Забранява се предоставянето на достъп до пристанищата на територията на Съюза на всеки плавателен съд:

a) който е притежаван, управляван или снабден с екипаж от Северна Корея;

б) когато са налице разумни основания да се смята, че той е притежаван или контролиран, пряко или непряко, от лице или образувание, включено в списъка в приложение IV;

в) когато са налице разумни основания да се смята, че той съдържа изделия, чиято доставка, продажба, трансфер или износ са забранени с настоящия регламент;

г) който отказва да бъде проверен, след като подобна проверка е била разрешена от държавата, под чийто флаг е плавателният съд, или от държавата на регистрация; или

д) който няма гражданскто и е отказал да бъде проверен в съответствие с член 5, параграф 1.

2. Параграф 1 не се прилага:

a) в случай на неотложна необходимост;

б) в случай на морски плавателен съд, пристигащ в пристанище за проверка; или

в) в случай че плавателният съд се връща в пристанището си по произход.

3. Чрез дерогация от забраната в параграф 1 съответният компетентен орган на държавата членка, посочен на уебсайтовете, изброени в приложение II, може да разреши на морски плавателен съд да влезе в пристанище, ако:

a) Комитетът по санкциите е определил предварително, че това е необходимо за хуманитарни цели или за всяка друга цел, съответстваща на целите на Резолюция 2270 (2016) на СС на ООН; или

б) държавата членка е определила предварително, че това е необходимо за хуманитарни цели или за всяка друга цел, съответстваща на целите на настоящия регламент.

4. Забранява се на всички въздухоплавателни средства, управлявани от превозвачи от Северна Корея или с произход от Северна Корея, да излитат, да се приземяват или да прелитат над територията на Съюза.

5. Параграф 4 не се прилага:

а) за въздухоплавателно средство, което се приземява за проверка;

б) в случай на аварийно кацане.

6. Чрез дерогация от забраната в параграф 4 съответният компетентен орган на държавата членка, посочен на уебсайтовете, изброени в приложение II, може да разреши въздухоплавателно средство да излети, да се приземи или да прелети над територията на Съюза, ако този компетентен орган е установил предварително, че това е необходимо за хуманитарни цели или за всяка друга цел, съответстваща на целите на настоящия регламент.

▼M20

Член 11б

1. Забранява се:

а) лизингът или чартърът на плавателни съдове или въздухоплавателни средства или предоставянето на услуги за набиране на екипаж на Северна Корея, на лицата или образуванията, изброени в приложение IV, на всички други образувания от Северна Корея, на всички други лица или образувания, които са спомогнали за нарушаване на разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН, или на всяко лице или образувание, което действа от името или по указанието на такива лица или образувания, и на образувания, притежавани или контролирани от тях;

б) притежаването, наемането, експлоатирането, застраховането или предоставянето на услуги, свързани с класификацията на плавателни съдове, или на свързани услуги, на плавателни съдове, плаващи под знамето на Северна Корея;

в) регистрирането или поддържането в регистъра на всеки плавателен съд, който е притежаван, експлоатиран или снабден с екипаж от Северна Корея или севернокорейски граждани, или е бил отписан от друга държава съгласно точка 19 от Резолюция 2270 (2016) на Съвета за сигурност на ООН.

2. Чрез дерогация от забраната в параграф 1, буква а) лизингът, чартърът или предоставянето на услуги за набиране на екипаж може да бъде разрешено от компетентния орган на държава членка, посочен на уебсайтовете, изброени в приложение II, ако държавата членка е уведомила предварително Комитета по санкциите за всеки отделен случай и му е предоставила информация, от която е видно, че дейностите са такива, предназначени единствено за осигуряване на прехрана, които няма да бъдат използвани от лица или образувания от Северна Корея за генериране на приходи, и информация относно предприетите мерки за предотвратяване на това тези дейности да спомагат за нарушаване на разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН.

3. Чрез дерогация от забраната в параграф 1, букви б) и в) притежаването, наемането, експлоатирането или предоставянето на услуги, свързани с класификацията на плавателни съдове, или на свързани услуги, на плавателни съдове, плаващи под знамето на Северна Корея, или регистрирането или поддържането в регистъра на плавателни съдове, които са притежавани, експлоатирани или снабдени с екипаж от Северна Корея или севернокорейски граждани, може да бъде разрешено, ако компетентният орган на съответната държава членка, посочен на уебсайтовете, изброени в приложение II, е предоставил на Комитета по санкциите предварително за всеки отделен случай подробна информация за дейностите, включително имената на физическите лица и образуванията, участващи в тях, информация, която доказва, че тези дейности са предназначени единствено за осигуряване на прехрана и няма да бъдат използвани от севернокорейски физически лица или образувания за генериране на приходи, както и информация за мерките за предотвратяване на това тези дейности да спомагат за нарушаване на разпоредбите на резолюции 1718 (2006), 1874 (2009), 2087 (2013), 2094 (2013) или 2270 (2016) на Съвета за сигурност на ООН.

4. Съответните държави членки информират останалите държави членки и Комисията за всяко разрешение, дадено съгласно параграфи 2 и 3.

▼M22 —————

▼B

Член 12

Комисията и държавите-членки незабавно се информират взаимно за мерките, предприети съгласно настоящия регламент, и си предоставят всякаква друга свързана с настоящия регламент информация, с която разполагат, и по-специално информация по отношение на проблеми, свързани с нарушения и проблеми по прилагането му и с решения, предадени от националните съдилища.

▼M4

Член 13

1. Комисията се упълномощава да:

а) изменя приложение Iа въз основа на решения за определяне, взето от Комитета по санкциите или от Съвета за сигурност на ООН, и когато е уместно, да добавя референтните номера, взети от Комбинираната номенклатура, поместени в приложение I към Регламент (ЕИО) № 2658/87;

б) изменя приложение II въз основа на информацията, предоставена от държавите-членки;

в) изменя приложение III, за да уточни или адаптира списъка на включените в него стоки съгласно определенията или насоките, които могат да бъдат оповестени от Комитета по санкциите, или да добавя референтните номера, взети от Комбинираната номенклатура, съдържаща се в приложение I към Регламент (ЕИО) № 2658/87, когато е необходимо или уместно;

г) изменя приложение IV въз основа на решенията за определяне на Комитета по санкциите или на Съвета за сигурност на ООН; както и

д) изменя приложения V и VI съгласно решенията, взети относно приложения II, III, IV и V към Обща позиция 2006/795/ОВППС; както и

▼M20

е) изменя приложения Iв, Iг и Iд въз основа на определенията, направени от Комитета по санкциите или от Съвета за сигурност на ООН, или решенията, взети относно тези приложения в Решение 2013/183/ОВППС на Съвета; както и

▼M23

ж) изменя приложение Iж въз основа на решенията за определяне, взети от Съвета за сигурност на ООН или Комитета по санкциите, и добавя референтните номера, взети от Комбинираната номенклатура, съдържаща се в приложение I към Регламент (ЕИО) № 2658/87.

▼M4

2. Комисията обработва лични данни, за да изпълни поверените ѝ съгласно настоящия регламент задачи, в съответствие с разпоредбите на Регламент (ЕО) № 45/2001 на Европейския парламент и на Съвета от 18 декември 2000 г. относно защитата на лицата по отношение на обработката на лични данни от институции и органи на Общността и за свободното движение на такива данни ( 9 ).

▼M20

Член 13а

Забранява се съзнателното и умишлено участие в дейности, чиято цел или резултат е заобикалянето на разпоредбите, съдържащи се в настоящия регламент.

▼B

Член 14

1. Държавите-членки определят правилата за санкциите, приложими за нарушения на настоящия регламент, и предприемат всички необходими мерки, за да гарантират изпълнението им. Предвидените санкции следва да бъдат ефективни, пропорционални и с възпиращ ефект.

2. Държавите-членки нотифицират Комисията за тези правила веднага след влизането в сила на настоящия регламент, както и за всякакви последващи изменения.

Член 15

1. Държавите-членки определят компетнетните власти, посочени в настоящия регламент и ги идентифицират във или чрез интернет сайтовете, както са изброени в приложение II.

2. Държавите-членки нотифицират Комисията за компетентните власти без забавяне след влизането в сила на настоящия регламент и я нотифицират, ако има последващо изменение.

▼M4

Член 16

Настоящият регламент се прилага:

а) на територията на Съюза;

б) на борда на всички самолети или плавателни съдове под юрисдикцията на държава-членка;

в) за всяко лице на територията на Съюза или извън нея, което е гражданин на държава-членка;

г) за всяко юридическо лице, образувание или орган, регистрирани или учредени съгласно законодателството на държава-членка;

д) за всяко юридическо лице, образувание или орган, които извършват стопанска дейност изцяло или частично в рамките на Съюза.

▼B

Член 17

Настоящият регламент влиза в сила в деня на публикуването му в Официален вестник на Европейския съюз.

Настоящият регламент е задължителен в своята цялост и се прилага пряко във всички държави-членки.

▼M4









ПРИЛОЖЕНИЕ I

СТОКИ И ТЕХНОЛОГИИ, ПОСОЧЕНИ В ЧЛЕНОВЕ 2 И 3

Всички стоки и технологии, изброени в приложение i към регламент (ео) № 428/2009.

▼M5









ПРИЛОЖЕНИЕ Iа

Стоки и технологии, посочени в членове 2 и 3

Други изделия, материали, оборудване, стоки и технологии, които биха могли да представляват принос към програмите на Северна Корея, свързани с ядрени оръжия, други оръжия за масово унищожение или балистични ракети.

1. Освен ако не е посочено друго, референтните номера, използвани в колоната, озаглавена „Описание“, се отнасят до описанията на изделията и технологиите с двойна употреба, посочени в приложение I към Регламент (ЕО) № 428/2009 ( 10 ).

2. Наличието на референтен номер в колоната, озаглавена „Свързано изделие от приложение I към Регламент (ЕО) № 428/2009“, означава, че характеристиките на изделието, описано в колона „Описание“, е извън параметрите, определени в описанието на изделието с двойна употреба, към което е препратката.

3. Определенията на термини в „единични кавички“ са дадени в техническата бележка към съответното изделие.

4. Определенията на термини в „двойни кавички“ са дадени в приложение I към Регламент (ЕО) № 428/2009.

ОБЩИ БЕЛЕЖКИ

1. Целта на забраните, съдържащи се в настоящото приложение, не трябва да се обезсилва чрез износа на стоки, които не са предмет на забрана (включително инсталации), съдържащи една или повече забранени съставни части, когато забранената съставна част или съставни части са основният елемент на стоките и реално могат да бъдат отделени или употребени за други цели.

N.B.: При вземане на решение дали забранената(ите) съставна(и) част(и) следва да се разгледа(т) като основен елемент, е необходимо да се оценят факторите количество, стойност и вложено технологично ноу-хау, както и други особени обстоятелства, които могат да доведат до извода, че забранената(ите) съставна(и) част(и) е(са) основен елемент на доставяните стоки.

2. Стоките, фигуриращи в настоящото приложение, могат да бъдат както нови, така и употребявани.

ОБЩА БЕЛЕЖКА ОТНОСНО ТЕХНОЛОГИИТЕ (ОБТ)

(Да се чете във връзка с част В.)

1. Продажбата, доставката, трансферът или износът на „технологиите“, „необходими“ за „разработване“, „производство“ или „употреба“ на стоки, чиято продажба, доставка, трансфер или износ са забранени съгласно част А (Стоки) по-долу, се забраняват в съответствие с разпоредбите на част Б.

2. „Технологиите“, „необходими“ за „разработване“, „производство“ или „използване“ на забранените стоки, остават забранени дори когато са приложими за стоки, които не са забранени.

3. Забраните не се прилагат по отношение на „технологиите“, които са минимумът, необходим за инсталиране, експлоатация, поддръжка (проверка) и поправка на стоките, които не са забранени.

4. Забраните върху трансфера на „технологии“ не се прилагат за информацията, която е „обществено достояние“, за „фундаменталните научни изследвания“, нито по отношение на минимално необходимата информация за заявките за патент.

A. СТОКИ

ЯДРЕНИ МАТЕРИАЛИ, СЪОРЪЖЕНИЯ И ОБОРУДВАНЕ







I.A0. Стоки № Описание Свързано изделие от приложение I към Регламент (ЕО) № 428/2009 I.A0.001 Лампи с кух катод, както следва: a. лампи с кух катод от йод, с прозорци на катода от чист силиций или кварц; b. лампи с кух катод от уран. I.A0.002 Фарадееви изолатори с дължина на вълната между 500 nm-650 nm. I.A0.003 Оптични решетки с дължина на вълната между 500 nm-650 nm. I.A0.004 Оптични влакна с дължина на вълната между 500 nm и 650 nm. с антиотразяващи слоеве с дължина на вълната между 500 nm и 650 nm и с диаметър на сърцевината, по-голям от 0,4 mm, но без да надхвърля 2 mm. I.A0.005 Съставни части и изпитвателно оборудване за съд на ядрен реактор, различни от посочените в 0А001, както следва: a. салници; b. вътрешни съставни части; c. оборудване за поставяне на салници, изпитване и измерване. 0A001 I.A0.006 Системи за откриване на атомни вещества, различни от посочените в рубрики 0A001.j. или 1A004.c., за откриване, установяване или количествено определяне на радиоактивни материали и лъчение от атомен произход и специално разработени съставни части за тях. N.B: За лично оборудване вж. I.A1.004 по-долу. 0A001.j. 1A004.c. I.A0.007 Клапани със сифонно уплътнение, различни от посочените в рубрики 0B001.c.6., 2A226 или 2B350, изработени от алуминиева сплав или неръждаема стомана тип 304, 304L или 316L. 0B001.c.6. 2A226 2B350 I.A0.008 Лазерни огледала, различни от посочените в рубрика 6A005.е., състоящи се от субстрати с коефициент на топлинно разширение по-малък или равен на 10–6 K–1 при 20 °C (например стопен силициев диоксид или сапфир). Бележка: Тази рубрика не включва оптични системи, разработени специално за употреба в областта на астрономията, освен ако огледалата не включват стопен силициев диоксид. 0B001.g.5. 6A005.e. I.A0.009 Лазерни лещи, различни от тези в рубрика 6A005.е.2, състоящи се от субстрати с коефициент на топлинно разширение по-малък или равен на 10–6 K–1 при 20 °C (например стопен силициев диоксид). 0B001.g. 6A005.e.2. I.A0.010 Тръби, тръбопроводи, фланци, фитинги, направени от или облицовани с никел или никелова сплав, с тегловно съдържание на никел на повече от 40 %, различни от посочените в рубрика 2B350.h.1. 2B350 I.A0.011 Вакуумни помпи, различни от посочените в рубрика 0B002.f.2. или 2B231, както следва: a. Турбомолекулярни помпи с дебит равен на или по-голям от 400 l/s; b. Помпи с предварителен вакуум, коренен тип, с дебит на обемната смукателна вентилация по-голям от 200 m3/h; c. Сухи скрол-компресори със сифонно уплътнение и сухи вакуумни скрол-помпи със сифонно уплътнение. 0B002.f.2. 2B231 I.A0.012 Екранирани помещения за манипулиране, съхранение и боравене с радиоактивни вещества (горещи камери). 0B006 I.A0.013 „Природен уран“ или „обеднен уран“, или торий под формата метал, сплав, химическо съединение или концентрат, и всякакъв друг материал, съдържащ един или повече от един от гореспоменатите, различни от посочените в рубрика 0C001. 0C001 I.A0.014 Детонационни камери с капацитет на абсорбиране на експлозията от над 2,5 kg TNT еквивалент.

СПЕЦИАЛНИ МАТЕРИАЛИ И СВЪРЗАНО С ТЯХ ОБОРУДВАНЕ







I.A1. Стоки № Описание Свързано изделие от приложение I към Регламент (ЕО) № 428/2009 I.A1.001 Разтворител на бис(2-етилхексил) фосфорна киселина (HDEHP или D2HPA) (CAS): [CAS 298-07-7] в каквото и да е количество, с чистота по-висока от 90 %. I.A1.002 Флуор газ CAS: [7782-41-4], с чистота най-малко 95 % I.A1.003 Пръстеновидни салници и уплътнения с вътрешен диаметър по-малък или равен на 400 mm, изработени от следните материали: a. съполимери от винилиденов флуорид със 75 % или повече бета кристална структура без разпъване; b. флуорирани полиамиди, съдържащи тегловно 30 % или повече свързан флуор; c. еластомери от флуориран полиамид, съдържащи тегловно 30% или повече свързан флуор; d. полихлоротрифлуороетилен (ПХТФЕ), например Kel-F ®); e. флуороеластомери (например Viton ®, Tecnoflon ®); f. политетрафлуороетилен (ПТФЕ). 1A001 I.A1.004 Лично оборудване за откриване на лъчение с атомен произход, различни от посочените в рубрика 1A004.c., включително лични дозиметри. 1A004.c. I.A1.005 Електролитни елементи за производство на флуор, различни от посочените в рубрика 1B225, с производствен капацитет над 100 g флуор на час. 1B225 I.A1.006 Катализатори, различни от посочените в рубрики 1A225 или 1B231, със съдържание на платина, паладий или родий, които се употребяват за ускоряване на обменната реакция на водородни изотопи между водорода и водата, за извличане на тритий от тежка вода или за производство на тежка вода. 1A225 1B231 I.A1.007 Алуминий и негови сплави, различни от посочените в рубрики 1C002. b.4 или 1C202.а, в сурова или полуобработена форма, имащи една от следните характеристики: a. „притежаващи“ максимална якост на опън от 460 MPa или повече при 293 К (20 °С); или b. притежаващи якост на опън от 415 МРa или повече при 298 К (25 °C). Техническа бележка: Изразът „притежаващи“ включва сплави преди и след топлинна обработка. 1C002.b.4. 1C202.a. I.A1.008 Магнитни метали от всички видове и във всякаква форма, различни от посочените в рубрика 1C003.a. с „първоначална относителна пропускливост“ от 120 000 или повече и дебелина между 0,05 и 0,1 mm. Техническа бележка: Измерването на „първоначална относителна пропускливост“ трябва да бъде осъществено върху напълно темперирани материали. 1C003.a. I.A1.009 „Влакнести или нишковидни материали“ или предварително импрегнирани материали, различни от тези, посочени в рубрики 1C010.a., 1C010. b., 1C210.a. или 1C210. b., както следва: a. арамидни „влакнести или нишковидни материали“, притежаващи която и да е от следните характеристики: 1. „специфичен модул“ над 10 × 106 m; или 2. „специфична якост на опън“, над 17 × 104 m; b. стъклени „влакнести или нишковидни материали“, притежаващи която и да е от следните характеристики: 1. „специфичен модул“ над 3,18 × 106 m; или 2. „специфична якост на опън“, над 76,2 × 103 m; c. импрегнирани с термоактивна смола, непрекъснати „прежди“, „ровинги“, „въжета“ или „ленти“ с ширина 15 mm или по-малко (предварително импрегнирани), изработени от въглеродни или стъклени „влакнести или нишковидни материали“, различни от определените в I.A1.010.a. по-долу; d. въглеродни „влакнести или нишковидни материали“; e. импрегнирани с термореактивна смола непрекъснати „прежди“, „ровинги“, „въжета“ или „ленти“, изработени от въглеродни „влакнести или нишковидни материали“; f. непрекъснати „прежди“, „ровинги“, „въжета“ или „ленти“ от полиакрилонитрил (PAN); g. Пара-арамидни „влакнести или нишковидни материали“ (Kevlar ® и други подобни на него). 1C010.a. 1C010.b. 1C210.a. 1C210.b. I.A1.010 Влакна (предварително импрегнирани), импрегнирани със смола или катран, метални или покрити с въглерод влакна (предварително формовани такива) или „предварително формовани въглеродни влакна“, както следва: a. изработени от „влакнести или нишковидни материали“, посочени в рубрика IIA1.009 по-горе; b. Импрегнирани с епоскидна смола въглеродни „влакнести или нишковидни материали“ (предварително импрегнирани), посочени в рубрики 1C010.a, 1C010.б или 1C010.в, за ремонтиране на самолетни конструкции или ламинати, в които размерът на отделните предварително импрегнирани листа не е по-голям от 50 см × 90 см; c. предварително импрегнирани материали, посочени в 1C010.а, 1C010.б, или 1C010.в, когато са импрегнирани с фенолни или епоксидни смоли, с температура на преход към стъкло (Тg) по-ниска от 433 К (160 °С) и температура на втвърдяване, по-ниска от температурата на преход към стъкло. 1C010 1C210 I.A1.011 Усилени силициево-карбидни керамични композитни материали, които се употребяват за накрайници, въздухоплавателни средства, изпускателни клапи, които се употребяват в „направлявани ракети“, различни от посочените в рубрика 1С107. 1C107 I.A1.012 Не се използва. I.A1.013 Тантал, танталов карбид, волфрам, волфрамов карбид или техните сплави, различни от посочените в рубрика 1C226, имащи и двете изброени по-долу характеристики: a. във форми с кухини, разположени в цилиндрична или сферична симетрия (включително сегменти на цилиндри) с вътрешен диаметър между 50 mm и 300 mm; както и b. маса, по-голяма от 5 kg. 1C226 I.A1.014 „Елементарен“ кобалт, неодимий или самарий на прах или техни сплави или смеси с тегловно съдържание на кобалт, неодимий или самарий от най-малко 20 %, с големина на частиците по-малко от 200 μm. Техническа бележка: „Елементарен елемент на прах“ означава прах на един елемент с висока чистота. I.A1.015 Чист трибутил фосфат (TBP) [CAS № 126-73-8] или всяка смес с тегловно съдържание на TBP от над 5%. I.A1.016 Мартензитни стомани, различни от посочените в рубрики 1C116 или 1C216. Технически бележки: 1. Фразата мартензитна стомана, „издържаща на“, включва мартензитна стомана преди и след топлинна обработка. 2. Мартензитни стомани са железни сплави, които като цяло се характеризират с високо съдържание на никел, много ниско съдържание на въглерод и употребата на химични заместители или утайки, с цел заздравяване на сплавта и увеличаване на твърдостта ѝ при стареене. 1C116 1C216 I.A1.017 Следните метали, метали на прах и материали: a. волфрам и волфрамови сплави, различни от посочените в рубрика 1C117, под формата на еднакви сферични или атомизирани частици с диаметър равен или по-малък от 500 μm (микрометър) и тегловно съдържание на волфрам от 97% или повече; b. молибден и молибденови сплави, различни от посочените в рубрика 1C117, под формата на еднакви сферични или атомизирани частици с диаметър равен или по-малък от 500 μm и тегловно съдържание на молибден от 97% или повече; c. волфрамови материали в твърда форма, различни от посочените в рубрика 1C226, със следния състав: 1. волфрам и неговите сплави с тегловно съдържание на волфрам равно или по-високо от 97 % или повече; 2. инфилтриран с мед волфрам с тегловно съдържание на волфрам от 80 % или повече; или 3. инфилтриран със сребро волфрам с тегловно съдържание на волфрам от 80 % или повече. 1C117 1C226 I.A1.018 Меки магнитни сплави, различни от посочените в рубрика 1C003, със следния химичен състав: a. съдържание на желязо между 30 % и 60 %; и b. съдържание на кобалт между 40% и 60 %. 1C003 I.A1.019 Не се използва. I.A1.020 Графит, различен от посочения в рубрики 0C004 или 1C107.a., който е разработен или предвиден за употреба в машинно оборудване за електроерозионна обработка (EDM/МЕО). 0C004 1C107.a. ▼M9 I.A1.021 Стоманени сплави под формата на листове или плочи с някоя от изброените по-долу характеристики: а) стоманени сплави, „притежаващи“ пределна якост на опън от 1 200 MPa или повече при 293 К (20 °C); или б) стабилизирана с азот дуплексна неръждаема стомана. Бележка: изразът „сплави, притежаващи“ включва сплави преди или след топлинна обработка. Техническа бележка: стабилизираната с азот дуплексна неръждаема стомана има двуфазова микроструктура, съставена от зърна на феритна и аустенитна стомана с добавяне на азот за стабилизиране на микроструктурата. 1C116 1C216 I.A1.022 Композитни материали въглерод—въглерод. 1A002.b.1 I.A1.023 Никелови сплави в сурова или полуобработена форма, съдържаща 60 тегловни % или повече никел. 1C002.c.1.a I.A1.024 Титанови сплави под формата на листове или плочи, „притежаващи“ пределна якост на опън от 900 MPa или повече при 293 К (20 °C). Бележка: изразът „сплави, притежаващи“ включва сплави преди или след топлинна обработка. 1C002.b.3 ▼M12 I.A1.025 Танталови сплави, различни от посочените в 1C002 и 1C202. 1C002 1C202 I.A1.026 Цирконий и циркониеви сплави, различни от посочените в 1C011, 1C111 и 1C234. 1C011 1C111 1C234 I.A1.027 Взривни вещества, различни от посочените в 1C239 в списъка на военно оборудване, или материали или смеси с тегловно съдържание на взривни вещества над 2 %, с плътност на кристалната структура над 1,5 g/cm3 и със скорост на детониране над 5 000 m/s. 1C239 ▼M5

ОБРАБОТКА НА МАТЕРИАЛИ







I.A2. Стоки № Описание Свързано изделие от приложение I към Регламент (ЕО) № 428/2009 I.A2.001 Системи за вибрационни изпитания, оборудване и съставни части за тях, различни от посочените в рубрика 2В116: a. системи за вибрационно изпитване, използващи техники на обратна връзка и затворен контур и включващи цифров контролер, който създава в дадена система вибрации при средно квадратично отклонение (rms), равно или по-голямо от 0,1 g между 0,1 Hz и 2 kHz и придаващи сила равна или по-голяма от 50 kN, измерена „на празна маса“; b. цифрови контролери, съчетани със специални „програмни продукти“ за вибрационно изпитване, с „честотна лента в реално време“, по-голяма от 5 kHz, разработени за използване в системи за вибрационно изпитване, описани в буква а.; Техническа бележка: „Контролна честотна лента в реално време“ означава максималната скорост, с която контролер може да осъществи пълен цикъл на извличане, обработка на данните и предаване на управляващите сигнали. c. вибрационни тласкащи устройства (вибрационни агрегати), със или без свързаните с тях усилватели, способни да придадат сила от 50 kN, измерена на „празна маса“, и които се употребяват в системите за вибрационни изпитания, описани в буква а.; d. подпорни конзоли за изпитваните образци и електронни устройства, проектирани да съчетават няколко вибрационни агрегата в система в състояние да придаде ефективна съчетана сила равна или по-голяма от 50 kN, измерена на „празна маса“, и които се употребяват в системите за вибрационни изпитания, описани в буква a. Техническа бележка: „Празна маса“ означава плоска маса или повърхност, по която няма закрепващи устройства или приспособления. 2B116 ▼M12 I.A2.002 Машинни инструменти, различни от посочените в 2B001 или 2B201, и комбинации от тях за отстраняване (или рязане) на метали, керамика или композити, които според техническите характеристики, дадени от производителя, могат да бъдат снабдени с електронни устройства за „цифров контрол“, имащи точности на позициониране по която и да е линейна ос, равни на или по-малки (по-добри) от 30 μm съобразно стандарт ISO 230/2 (1988) (1) или равнозначни национални стандарти. 2B001 2B201 ▼M5 I.A2.002a Съставни части и цифрови уреди за управление, специално разработени за машинните инструменти, посочени в рубрики 2B001, 2B201 или I.А2.002 по-горе. I.A2.003 Машини за балансиране и свързано оборудване, както следва: a. машини за балансиране, разработени или изменени за стоматологично или друго медицинско оборудване, притежаващи всички изброени по-долу характеристики: 1. неспособни да балансират ротори/агрегати с маса над 3 кг; 2. способни да балансират ротори/агрегати при скорости над 12 500 об./мин.; 3. способни да коригират дисбаланси в две или повече плоскости; както и 4. способни да балансират до специфичен остатъчен дисбаланс от 0,2 g/mm на роторна маса; b. „индикаторни глави“, предназначени или изменени за употреба с машините, описани в буква а. по-горе. Техническа бележка: „Индикаторните глави“ понякога се наричат балансиращи инструменти. 2B119 I.A2.004 Манипулатори с дистанционно управление, които могат да се употребяват за осигуряване на действие от разстояние при радиохимично разделяне или в горещи камери, различни от посочените в рубрика 2В225, притежаващи някои от изброените по-долу характеристики: a. способност за проникване през 0,3 m или по-дебела стена на гореща камера (проникване през стената); или b. способност за преминаване над горната част на стена на гореща камера с дебелина от 0,3 m или повече (преминаване над стената) Техническа бележка: Манипулаторите с дистанционно управление предават движенията на човека-оператор към механичната работна ръка, която има устройство за хващане. Те могат да са от вида водач/подчинен или да се задвижват с джойстик или клавиатура. 2B225 I.A2.005 Пещи за топлинна обработка с контролирана атмосфера или окислителни пещи, способни да работят при температура над 400 °C Бележка: Тази рубрика не включва тунелни пещи с ролерно или моторно подаване, тунелни пещи с лентов транспортьор, пещи от тип „тласкач“ или пещи с подвижен под, разработени специално за производството на стъкло, кухненска керамика и структурна керамика. 2B226 2B227 I.A2.001 Не се използва I.A2.007 „Датчици за налягане“, различни от посочените в рубрика 2В230, способни да измерват абсолютни налягания във всяка точка в обхвата 0 до 200 kPa, притежаващи и двете изброени по-долу характеристики: a. напорни елементи, направени от или защитени с „материали, устойчиви на корозия от ураниев хексафлуор (UF6)“; и b. притежаващи следните характеристики: 1. естествена големина, по-малка от 200 kPa и „точност“, по-добра от ± 1 % от естествената големина; или 2. естествена големина 200 kPa или по-голяма и „точност“, по-добра от 2 kPa. Техническа бележка: По смисъла на рубрика 2B230 „точност“ включва нелинейност, хистерезис и повторяемост в температурата на средата. 2B230 I.A2.008 Оборудване за контакт течност-течност (смесители утаители, импулсни колони, центробежни контактори); и разпределители на течност, разпределители на пара или колектори на течност, разработени за такова оборудване, при които всички повърхности, влизащи в пряко съприкосновение с преработвания(ите) химикал(и), са изработени от някой от следните материали: a. сплави с тегловно съдържание на повече от 25 % никел и 20 % хром; b. флуорополимери; c. стъкло (включително преминали в стъкловидно състояние или емайлирани покрития или стъклени облицовки); d. графит или „въглероден графит“; e. никел или никелови сплави с тегловно съдържание на никел повече от 40 %; f. тантал или танталови сплави; g. титан или титанови сплави; h. цирконий или циркониеви сплави; или i. неръждаема стомана. Техническа бележка: „Въглероден графит“ е съединение от аморфен въглерод и графит, в което тегловното съдържание на графит е 8 % или повече. 2B350.e I.A2.009 Промишлено оборудване и съставни части, различни от посочените в 2В350.d., както следва: Топлообменници или кондензатори с топлоотдаваща площ, по-голяма от 0,05 m2 и по-малка от 30 m2; и тръби, плочи, серпантини или блокове (сърцевини), разработени за такива топлообменници или кондензатори, при които всички повърхности, влизащи в пряко съприкосновение с преработвания(ите) химикал(и), са изработени от някой от следните материали: a. сплави с тегловно съдържание на повече от 25 % никел и 20 % хром; b. флуорополимери; c. стъкло (включително преминали в стъкловидно състояние или емайлирани покрития или стъклени облицовки); d. графит или „въглероден графит“; e. никел или никелови сплави с тегловно съдържание на никел повече от 40 %; f. тантал или танталови сплави; g. титан или титанови сплави; h. цирконий или циркониеви сплави; i. силициев карбид; j. титанов карбид; или k. неръждаема стомана. Бележка: Тази рубрика не касае радиаторите на транспортните средства. Техническа бележка: Материалите, които се употребяват за уплътнения и салници и за друго изпълнение на функции, свързани с поставяне на салници, не са определящи за статуса на топлообменника като на контролирано изделие. 2B350.d. I.A2.010 Многосалникови и безсалникови помпи, различни от посочените в рубрика 2В350.i., подходящи за корозивни флуиди, или вакуумни помпи и кутии (корпуси на помпи), заготовки на обшивки, лопатки, ротори или жигльори за тези помпи, при които всички повърхности, влизащи в пряко съприкосновение с преработвания/ите химикал/и са изработени от някои от следните материали: a. сплави с тегловно съдържание на повече от 25 % никел и 20 % хром; b. керамика; c. феросиликон; d. флуорополимери; e. стъкло (включително преминали в стъкловидно състояние или емайлирани покрития или стъклени облицовки); f. графит или „въглероден графит“; g. никел или никелови сплави с тегловно съдържание на никел повече от 40 %; h. тантал или танталови сплави; i. титан или титанови сплави; j. цирконий или циркониеви сплави; k. ниобий (колумбий) или ниобиеви сплави; l. неръждаема стомана; m. алуминиеви сплави; или n. каучук. Технически бележки: Материалите, които се употребяват за уплътнения и салници и за други функции, свързани с поставяне на салници, не са определящи за статуса на помпата като контролирано изделие. Терминът „каучук“ обхваща всички видове естествен или синтетичен каучук. 2B350.i. I.A2.011 „Центрофужни сепаратори“, различни от посочените в рубрика 2B352.с., с възможности за непрекъснато разделяне без аерозолно разпространение и изработени от: a. сплави с тегловно съдържание на повече от 25 % никел и 20 % хром; b. флуорополимери; c. стъкло (включително преминали в стъкловидно състояние или емайлирани покрития или стъклени облицовки); d. никел или никелови сплави с тегловно съдържание на никел повече от 40 %; e. тантал или танталови сплави; f. титан или титанови сплави; или g. цирконий или циркониеви сплави. Техническа бележка: „Центрофужните сепаратори“ включват декантаторите. 2B352.c. I.A2.012 Агломерирани метални филтри, различни от посочените в рубрика 2B352.d., изработени от никел или никелова сплав с тегловно съдържание на никел над 40 %. 2B352.d. I.A2.013 Развалцовъчни и поточно-формовъчни машини, различни от описаните в 2B009, 2B109 или 2B209 и специално разработени компоненти за тях. Техническа бележка: За целите на настоящата рубрика машините, комбиниращи функциите на развалцовъчни и поточноформовъчни машини, се разглеждат като поточноформовъчни машини. 2B009 2B109 2B209 I.A2.014 Оборудване и реагенти, различни от описаните в 2B350 или 2B352, както следва: а. ферментатори с възможности за култивиране на патогенни „микроорганизми“ или вируси или способни да произвеждат токсини без аерозолно разпространение и притежаващи минимален общ капацитет от 10 l; b. бъркалки за ферментатори, както бе отбелязано в буква а.; Техническа бележка: Ферментаторите включват биореактори, хемостати и системи с непрекъсната поточност. c. лабораторно оборудване, както следва: 1. оборудване за Полимеразна верижна реакция (PCR); 2. оборудване за изследване на генетична секвенция; 3. генетични синтезатори; 4. оборудване за електропорация; 5. специфични реагенти, свързани с оборудването в I.A2.014.c. номера 1 до 4 по-горе; d. филтри, микрофилтри, нанофилтри или ултрафилтри, използваеи за промишлена или лабораторна биология за продължително филтриране, освен филтри, специално изработени или модифицирани за медицински цели или за получаване на чиста вода, или такива, които ще бъдат използвани в рамките на официално подкрепените от ЕС или ООН проекти; e. ултрацентрофуги, ротори и адаптери за ултрацентрофуги; f. оборудване за сушене чрез замразяване. 2B350 2B352 I.A2.015 Оборудване, различно от описаното в 2B005, 2B105 или 3B001.d, за нанасяне на метални покрития, както следва, и специално проектирани компоненти и аксесоари за него: a. производствено оборудване за нанасяне на покритие чрез химическо свързване на пари (CVD); b. производствено оборудване за нанасяне на покритие чрез физическо свързване на пари (PVD); c. производствено оборудване за нанасяне на покритие посредством индукционни и съпротивителни нагревателни инсталации. 2B005 2B105 3B001.d I.A2.016 Открити резервоари или контейнери, със или без бъркалки, с общ вътрешен (геометричен) обем, по-голям от 0,5 m3 (500 литра), при които всички повърхности, влизащи в пряко съприкосновение с преработвания(те) или съхранявания(те) химикал(и), са изработени от някои от следните материали: a. сплави с тегловно съдържание на никел повече от 25 % и на хром повече от 20 %; b. флуорополимери; c. стъкло (включително преминали в стъкловидно състояние или емайлирани покрития или стъклени облицовки); d. никел или никелови сплави с тегловно съдържание на никел повече от 40%; e. тантал или танталови сплави; f. титан или титанови сплави; g. цирконий или циркониеви сплави; h. ниобий (колумбий) или ниобиеви сплави; i. неръждаема стомана; j. дървесина; или k. каучук. Техническа бележка: Терминът „каучук“ обхваща всички видове естествен или синтетичен каучук. 2Б350 (1) Производителите, пресмятащи точността на установяване в положение съгласно ISO 230/2 (1997 г.), следва да се консултират с компетентните органи на държавата-членка, в която са установени.

ЕЛЕКТРОНИКА







I.A3. Стоки № Описание Свързано изделие от приложение I към Регламент (ЕО) № 428/2009 I.A3.001 Източници на постоянен ток с висока мощност, различни от описаните в рубрики 0B001.j.5. или 3A227, притежаващи и двете изброени по-долу характеристики: a. способност да произвеждат без прекъсване, в продължение на 8 часа, напрежение от 10 kV или повече, при отдаден ток от 5 kW или повече, със или без спадове; и b. стабилност на тока или напрежението, по-добра от 0,1 % за период от 4 часа. 0B001.j.5. 3A227 I.A3.002 Масови спектрометри, различни от посочените в рубрики 0B002.g. или 3A233, способни да измерват йони с маса от 200 атомни единици или по-голяма и имащи разделителна способност, по-висока от 2 части на 200, както следва, плюс йонни източници за тях: a. индуктивно свързани плазмени масови спектрометри (ICP/MS); b. масови спектрометри с тлеещ разряд (GDMS); c. масови спектрометри с топлинна йонизация (TIMS); d. масови спектрометри с електронно бомбардиране, при които камерата на източника е изработена от облицована или покрита с „материали, устойчиви на корозия от ураниев хексафлуорид UF6“; e. масови спектрометри с молекулярен лъч, притежаващи една от следните характеристики: 1. Камерата на източника е изработена, облицована или покрита с неръждаема стомана или молибден, и е оборудвана с охлаждаща среда, способна да охлажда до 193 K (– 80°C) или по-ниска температура; или 2. Камерата на източника е изработена, облицована или покрита с материали, устойчиви на UF6; f. масови спектрометри, снабдени с йонен източник за микрофлуориране, разработен за актиниди или техни флуориди. 0B002.g 3A233 I.A3.003 Честотни преобразуватели или генератори, различни от посочените в рубрики 0В.001. b.13 или 3A225, притежаващи всички изброени характеристики, и специално разработени компоненти и софтуер за тях: a. многофазен изход, който може да даде мощност от 40 W или по-голяма; b. способни да работят в честотен диапазон между 600 и 2 000 Hz; и c. Честотен контрол, по-добър (по-малък) от 0,1 %. Технически бележки: 1. Честотните преобразуватели са известни още като преобразуватели, инвертори, генератори, електронно изпитателно оборудване, източници на променлив ток, задвижващи механизми с променлива скорост или задвижващи механизми с променлива честота. 2. Посочената в настоящата рубрика функция може да се изпълнява от оборудване, което се разпространява на пазара под следните наименования: електронно изпитателно оборудване, източници на променлив ток, задвижващи механизми с променлива скорост или задвижващи механизми с променлива честота. 0B001.b.13. 3A225 I.A3.004 Спектрометри и дифрактометри, разработени за индикативен тест или количествен анализ на елементарния състав на метали или сплави без химично разграждане на материала.

СЕНЗОРИ И ЛАЗЕРИ







I.A6. Стоки № Описание Свързано изделие от приложение I към Регламент (ЕО) № 428/2009 I.A6.001 Пръчки от итрий-алуминиев гранат (ИАГ). I.A6.002 Оптическо оборудване и съставни части, различни от посочените в рубрики 6A002 или 6A004. b., както следва: Инфрачервени оптични прибори с дължина на вълната 9 μm—17 μm и съставни части за тях, включително съставни части от кадмиев телурид (CdTe). 6A002 6A004.b. I.A6.003 Коригиращи системи с динамично чело на вълната, различни от огледалата, посочени в рубрики 6A004.a., 6A005.e. или 6A005.f., които да се употребяват с лазерен лъч с диаметър над 4 mm и специално разработени съставни части за тях, включително контролни системи и датчици за определяне на началото на фазата и „деформиращи се огледала“, включително биморфни огледала. 6A004.a. 6A005.e. 6A005.f. I.A6.004 Аргонови йонни „лазери“, различни от посочените в рубрики 0B001.g.5., 6A005.а.6. и/или 6A205.a., със средна мощност на изход, равна на или по-голяма от 5 W. 0B001.g.5. 6A005.a.6. 6A205.a. I.A6.005 Полупроводникови „лазери“, различни от посочените в рубрики 0B001.g.5., 0B001.h.6. или 6A005.b., и съставни чести за тях, както следва: a. единични полупроводникови „лазери“ с изходна мощност, по-голяма от 200 mW всеки, в количества, по-големи от 100; b. полупроводникови „лазерни“ решетки с изходна мощност, по-голяма от 20 W. Бележки: 1. Полупроводниковите „лазери“ обикновено се наричат „лазерни“ диоди. 2. Тази рубрика не включва „лазерните“ диоди с дължина на вълната между 1,2 μm и 2,0 μm. 0B001.g.5. 0B001.h.6. 6A005.b. I.A6.006 Регулиращи се полупроводникови „лазери“ и регулиращи се полупроводникови „лазерни“ решетки, различни от посочените в рубрики 0B001.h.6. или 6A005.b., с дължина на вълната между 9 μm и 17 μm, както и групирани решетки на полупроводникови „лазери“, съдържащи поне една регулируема полупроводникова „лазерна решетка“ с такава дължина на вълната. Бележка: Полупроводниковите „лазери“ обикновено се наричат „лазерни“ диоди. 0B001.h.6. 6A005.b. I.A6.007 „Регулиращи се“„лазери“ в твърдо състояние, различни от посочените в рубрики 0B001.g.5., 0B001.h.6. или 6A005.c.1., и съставни части за тях, както следва: a. титан-сапфирни лазери; b. лазери с александрит. 0B001.g.5. 0B001.h.6. 6A005.c.1. I.A6.008 „Лазери“ с добавка на неодим (различни от стъклените), различни от посочените в рубрика 6A005.c.2.b., с дължина на вълната на изход над 1,0 μm, но не повече от 1,1 μm, и енергия на изход 10 J на импулс. 6A005.c.2.b. I.A6.009 Съставни части на акустично-оптични прибори, както следва: a. кадриращи електронни лампи и твърди изобразителни устройства с честота на повт